

Skjåk 18. mai 2022

**VELKOMMEN TIL STORT ÅRSMØTE I NORSK ALMENNINGSFORBUND!**

Etter to år med pandemi, kan vi i år endelig holde ordinært stort årsmøte igjen! Tradisjonen tro blir det derfor årsmøtearrangement over to dager. Denne gang med Løiten Almenning som lokal arrangør.

Fredag 17. juni inviterer Løiten Almenning til en innholdsrik befaring i allmenningen med innlagt lunsj på Budor. Tre år på etterskudd, skal Norsk Almenningsforbund i år også markere sitt 100-års jubileum. I den forbindelse er lagt opp til en litt ekstra påkostet festmiddag på Thon Elgstua Hotell fredag kveld.

Lørdag 18. juni blir det årsmøte med påfølgende fagtema om beitebruk. Parallelt med årsmøtet og fagtemaet, blir det gjennomført et ledsagerprogram på Norsk Skogmuseum.

Vi ønsker alle velkommen til to faglig inspirerende og sosialt berikende årsmøtedager på Løten/Elverum 17. og 18. juni!

Olav Resaland Sæbjørn Forberg

(sign.)

- styreleder - - sekretær-

**ÅRSMØTEDAGER NORSK ALMENNINGSFORBUND**

**PROGRAM OG PRAKTISK INFORMASJON**

Løiten Almenning er praktisk arrangør og har i samarbeid med forbundsstyret lagt opp til følgende program for årsmøtedagene 17. og 18. juni 2022. (Med forbehold om mindre endringer/tilpassinger i programmet).

Lørdag 18. juni vil firmaet Nofence AS ha stand i foajeen på hotellet. Nofence utvikler virtuelle gjerdesystem for beitedyr. Se [www.nofence.no](http://www.nofence.no)

|  |  |
| --- | --- |
| **Fredag 17. juni** | |
| Tid | Dette skjer: |
| 08:30-09:45 | Registrering, innsjekking og fingermat på Thon Elgstua Hotell, Elverum. |
| 10:00 | Befaring i Løiten Almenning, avreise fra hotellet med busser.  Husk egna fottøy og klær! |
| 10:30 | Skogbefaring i Løiten Almenning:   * Tynning i furubestand, digital ajourføring av skogbruksplan med data fra hogstmaskina * Skjøtsel av furu i ungskogfasen   Representanter for Glommen Mjøsen Skog og skogsjefen i Løiten Almenning orienterer |
| 12:15 | Avreise til Budor |
| 13:00 | Lunsj på Budor med kulturelt innslag |
| 14:00 | Budor hytteområde:   * Kort om historikk, status og utviklingsplaner * Løten som hyttekommune og planlegging av utbygging * Ferdig plan som utgangspunkt for en framtidsrettet utbygging   Plansjefen i Løten kommune og arkitekt Einar Jarmund orienterer i tillegg til allmenningsbestyrer. |
| 15:30 | Avreise fra Budor:   * Setervoller, gjengroing, gjerder og skjøtselbehov |
| 16:30 | Ankomst Elgstua Hotell |
| 19:00 | Aperitiff før jubileumsfestmiddag med kåseri ved Thor Gotaas |
| 20:00 | Festmiddag Thon Elgstua Hotell.   * Kulturinnslag ved Karoline Amb under middagen. * Etter middagen blir det kaffe avec og sosialt samvær. |
| **Lørdag 18. juni** | |
| Fra 07:00 | Frokost på Thon Elgstua Hotell |
| 09:00 | Årsmøte Norsk Almenningsforbund for arbeidsåret 2021 |
| 09:00 | Avreise ledsagerprogram Norsk Skogmuseum |
| **11:00** | **Fagtema beitebruk** |
| 11:00 | *Utmark, beiting og klima.* Ved Anders Bryn, NIBIO |
| 11:30 | *Beitebruk og utmark i endring*. Ved Bjørn Egil Flø, NIBIO |
| 12:00 | **Lunsj – også for påmeldte ledsagere** |
| 13:00 | *Skogbruk og/eller beitebruk?* Ved Yngve Rekdal, NIBIO |
| 13:30 | *Digitalisert beitebruk: Utfordringer og muligheter.* Ved Christian Diskerud Meyer, styreleder Toten Almenning lodd 3. |
| 14:00 | *Beiteordning i bygdeallmenninger. Allmenningsstyrets plikter og kompetanse.* Ved advokat Jo Are Aamodt Brænden, Thallaug Ans. |
| Ca. 14:30 | Slutt |